Gandia aprova la modificació de crèdits i la delimitació Gandia-Xeraco
27 juliol 2021

## Gandia aprova la modificació de crèdits i la delimitació Gandia-Xeraco27 juliol 2021Última actualització: 11 juliol 2022

![](../gestion/img/793265522d8479342d541b2aef3511535c514095b36c32f6491f64de2357b9f9.jpeg)  
  

Aquest matí, en el plenari de l’Ajuntament de Gandia s’ha aprovat la modificació de crèdits mitjançant suplements de crèdits i la modificació de la composició de la comissió per a la verificació de les operacions d’amollonament i sol·licitud de suspensió del procediment delimitació Gandia-Xeraco.

En quan a la modificació de crèdits, els suplements de quasi 1 milió d’euros es reparteixen en: 695.500 € en compra de bens corrents i servicis, 130.000 € de transferència de corrents i 100.000 € en inversions reals; fent així un total de 925.500 € amb càrrec al Romanent líquid de tresoreria.

Aquesta proposta substitueix a la signada el 19/07/2021 encara que no suposa una modificació quantitativa total, la distribució de les aplicacions pressupostàries es canvia respecte a l’anterior proposta en matèria d’esports. En quant a la impossibilitat de demorar exercicis posteriors, les despeses específiques i determinades que motiven els suplements de crèdits es consideren necessaris i urgents.

Per altra banda, la modificació de la composició per a la verificació de les operacions d’amollonament ve produïda per les alteracions en l’equip de govern des de la data de nomenament dels membres de l’anomenada comissió (11 d’octubre de 2018).

A més, es sol·licita a la Direcció General d’Administració Local la suspensió del procediment de delimitació Gandia-Xeraco fins que es dictamine la resolució judicial en el procediment recurs d’apel·lació contra l’acord de incoació del procediment d’amollonament.

[Twittear](https://twitter.com/share)